VVVTT Towerinwêreldtoer hfs 3 – toortsie.com
Julie 5, 2020 Julie 5, 2020 ~ Toortsie
Ingedagte staan ek die dinkpenning en vryf. Ek is verlief. Totaal verlief. Op Kazakstan. Christa het my in vervoering. Die volgende oombik gee ons Vlieënde Virus Vlugtende Towerin Tent ‘n vreemde ruk. Die Towerinne gryp almal in die lug in ‘n poging om hulle balans te hou.
“Waddehel?” vra Hester. “Toortsie! Wat maak jy?” “Ekskuus. Jammer! Ek het nog staan en dink aan Kazakstan en hoe wonderlik is en ek wil terugkom hierheen en het per ongeluk die muntstuk gevryf. O aarde! En nou het ek in elk geval vergeet waar en wanneer ek moet vryf en hier is ons reeds op pad iewers heen!” “Ai Toortsie, party mense kan jy met jou saamneem, ander kan ‘n mens net mooi aantrek, maar moet hulle eerder by die huis los. Vir jou kan ‘n mens nie eers mooi aantrek nie!” terg Kameel. “Sorrie Kameel.” “Toemaar, ons is nog altyd lief vir jou”, sê Una.
Heelwat later land die wondertent sag en rustig iewers langs die see. Die Towerinne klim verlig uit. “Oeee, dis pragtig!”, sê Woordnoot. Ek wonder waar is ons nou? Kyk hoe verskriklik mooi is die see, en al die spierwit huisies met blou dakke so teen die heuwel gebou. Dit laat my aan Griekeland dink.”
“Ja”, sê Aalsie, “dit is Santorini, een van die Griekse eilande. Om bo in die stad, Fira, te kom, kan ons die kabelkar neem, die 588 trappe klim of donkies neem.” “Ja!”, sê ek dadelik opgewonde, “kom ons vat die donkies.” Tannie Frannie is dadelik byderhand met ‘n broodjie om vir die 16 donkies te betaal. Gou-gou is elkeen op haar donkie en laggende en gillende betree ons die trappies. Dis só ‘n lawaai, oral loer Griekse tannies by hulle deurtjies uit om te kyk wat aangaan.
Kort voor lank is dit nie meer snaaks nie. Die donkies word aangejaag, hulle bondel saam, hulle is maer en moeg. Eintlik is dit glad nie plesierig nie. “Nee”, sê Perdebytjie, hierdie is dieremishandeling. Kyk hoe maer en afgemat is hierdie donkies. Daar is vir hulle geen genade nie!” “Ja regtig!”, sê Positief, “wat kan ons doen om dit te stop?”
Uiteindelik is ons bo en die gesig wat ons daar sien, laat ons gou vergeet van die slegte donkierit.
“Asemrowend!” sê Bondelsgedagtes. “Uit ‘n ander wêreld, antwoord Scrapydo. Toe die Towerinne al die winkeltjies sien en die mooi ware wat daar verkoop word, moet Frannie net broodjies aangee. Hier wil die Towerinne koop! Kort voor lank is hulle dors en warm en gaan sit by ‘n straatkafeetjie. Die vakansiestemming is onbeskryflik.
Kort voor lank is daar manne wat kitare en bouzouki’s uithaal, sommer net daar in die straat. Dis ‘n getokkel van die eerste water. Die volgende oomblik hoor ons net “Zorba!” My tone krul van lekkerkry. Die kitare begin die inleiding speel en gou-gou begin ‘n man daar in die straat dans. Een vir een begin die mense naderstaan en saamdans. Ek en Seegogga laat nie op ons wag nie, ons val ook in. Kameel sit nog haar kop en skud, maar Una en Perdebytjie besluit dat geen Towerin vandag hierdie pret gaan mis nie en haak net daar weerskante van haar in om saam te dans. Net daar staan Aalsie, Hester, Vuurvliegie en Christa op en val in. Bondels gryp vir Scrapydo en VirgoC aan die hand en kom dans saam. Dadelik is Sonell, Frannie en Woordnoot ook by. Almal geniet hulle gate-uit en dans die Zorba asof hulle dit al van babadae af dans.
Ons spandeer die hele dag daar, eet moussaka, gebakte vis, feta-kaas, olywe en drink egte Griekse wyn. Ons lag dat ons kiewe seer raak.
Toe dit begin skemer raak, moet ons weer vertrek. Ons neem almal die kabelkar terug na onder waar ons wondertent vir ons wag.
“Dankie, Toortsie, dit was heerlik!”, sê almal. “Nee, dit was nie ek nie, dit was die muntstuk!”, lag ek. “Hier, Perdebytjie”, dis jou beurt. “Ek wens ek kry nog ‘n beurt, ek is mos mal oor toer!”
(Suiwer verbeelding van die Toortsie)
‹ PreviousTransformasie Gebedsbediening TPM
61 thoughts on “VVVTT Towerinwêreldtoer hfs 3”
Julie 5, 2020 om 3:52 nm
Santorini… Sug. Heerlik. Sug. Gebakte vis, olywe en feta kaas. Sug, sug, sug. Toorts, draai om en laai my weer af, ek wil net daar bly!
Julie 5, 2020 om 3:53 nm
Ek ook! Foro’s nou weer opgelaai.
En ek is in die wieg gelê vir die Zorba, selfs al trap ek my eie tone heeltyd raak.
Julie 5, 2020 om 3:54 nm
Ek het sommer geweet! 😁👏🏻👏🏻👏🏻
Julie 5, 2020 om 3:58 nm
Oe Toortsie, dit was nou ‘n lekker toer. Donkies en kabelkarretjies. O my word, dit was ‘n lekker ervaring. Kan nie wag vir die volgende hoofstuk nie.
Julie 5, 2020 om 4:37 nm
Jy hetmy bietjie voorgespring net die perde. 😁
Julie 5, 2020 om 5:33 nm
Rêrig, wou jy ons ook op perde sit? Virgo is baie stil, wonder of sy Dubai te veel geniet?
Julie 5, 2020 om 5:42 nm
Nee man, Kaz se perde. 😁
Julie 6, 2020 om 2:30 vm
Ek lief hulle.
Julie 5, 2020 om 4:00 nm
Ag Griekeland… een van my groot drome. Ek sou eerste op daardie dansbaan gewees het Toorts…. net my dronkkop wat my dwing om stemmig te wees. Oooo met my lengte het my voete op die grond gesleep op daardie donkie se rug. Kon net sowel geloop het met die donkie tussen my bene. 😊
Julie 5, 2020 om 5:31 nm
Daai donkies was regtig nie lekker nie.
Julie 5, 2020 om 4:01 nm
Toortsie, ek was vir ‘n oomblik vreeslik bekommerd daar – ek het gedog Perdebytjie en Positief gaan daarop aandring dat ons moet afklim en die donkies dra. Sjoe! Darem toe nie. En die dansery. Ai tog, ek kon net nie die ritme regkry nie en was die heeltyd uit pas met die musiek. Ek het dit nietemin gate uit geniet. Dankie vir die lekker toer, al was dit per oepsie.
Ek was ook bang en dam mies ons die trappies self klim!
Julie 5, 2020 om 4:38 nm
Per oepsie of te not. 😁
Toortsie dit was nou darem maar pret!! Wat “, wonderskone plek. Ons sal hier moet kom oornag. Daardie kos is om van te droom. En was daardie dans nou prettig al het ek in arme Hester bly vas dans!! Skies Hester!!
Julie 5, 2020 om 5:27 nm
😂 is jy seker dit was nie andersom nie?
Julie 5, 2020 om 5:32 nm
Dit lyk my die video wil nie wys nie. Dan moet julle googgle Dancing Zorba in the street.
Julie 6, 2020 om 7:48 vm
Myne het gespeel sonder probleme
Dis dalk net my selfoon. Ek sal weer op die rekenaar ook kyk.
Julie 5, 2020 om 5:47 nm
Jong ek is nie so seker nie…😋
Julie 5, 2020 om 8:38 nm
Ag tog! Ek het vergeet om te vertel van Broodina. Ons het haar gesien dans!
Julie 5, 2020 om 8:42 nm
O jinne, ek dag sy is nou ‘n pizza,,
Julie 5, 2020 om 8:49 nm
Nee jong, sy is erger as Jack Sparrow van Pirates of the Caribbean. Sy ontglip elke keer.
Julie 6, 2020 om 3:54 nm
Nee man. Wat praat djy nou????
Julie 6, 2020 om 4:09 nm
Ja, ek het haar gesien. Daar tussen die Zorbas.
Julie 6, 2020 om 7:27 nm
Mmmm, ek sal maar wag en sien of sy iewers opduik.
Julie 6, 2020 om 7:50 nm
Julie 5, 2020 om 5:54 nm
Jong…daar wil ek ook bly. Dit lyk of eķ daar sal weg raak en nooit weer vervelige dae sal hê nie
Julie 5, 2020 om 8:01 nm
Dit sal net lekker wees. Die Grieke is mos gemaklik.
Julie 5, 2020 om 8:41 nm
Dit lyk so mooi op daardie eiland! Dankie vir ‘n heerlike toer. Die maer en moeë donkies het my bietjie ontstel, dis hoekom ek liewer gestap het.
Julie 5, 2020 om 8:48 nm
Julie 5, 2020 om 10:04 nm
I Santorini, my kinders was daar. Een van my drome. Maar daardie is baaaie trappies. Dankue dat jy ons oe4 ongeluk daarheen geneem het, Toorts.
Julie 5, 2020 om 10:05 nm
Eintlik dankie aan die tent. 😊😜
Herken jy darem vir Toorts op die donkie?
Julie 5, 2020 om 11:19 nm
Ja dadekik herken- n baie mooi Toortsie!
Julie 6, 2020 om 2:53 vm
Geluk by die ongeluk, toe land ons op n Griekse eiland van Alle plekke. Dis die skoonste witste huisies wat mens aan kan dink. Arme Donkies, ons moes hul eintlik ingeboek het by n diere hotel. Is almal darem weer in die tent? Ek Tel nie genoeg bene nie.
Julie 6, 2020 om 7:45 vm
Wie kort? 👀
Julie 7, 2020 om 6:15 vm
Wil ek ook weet? Sal weer tel een dans dalk steeds ou Zorba se dans saam met hom. Can dalk Camille wees!
Julie 7, 2020 om 7:37 vm
Julie 8, 2020 om 10:56 nm
Hoop nie sy het beplan om saam te kom nie. Sys mos plat soos n pizza.
Julie 9, 2020 om 7:21 vm
Dis juis die probleem! So ‘n platte kan oral inglip!
Julie 11, 2020 om 6:58 vm
Mmmm dis ook waar! Hoop nie dit is die geval nie. Nou weer nie!
Julie 6, 2020 om 12:25 nm
Daardie bordebrekery het my nou laat terugdink toe Simon the great Greek (die Griekse student wat by ons aan huis gebly en soos ons seun geword het) verloof geraak het. By ‘n Griekse restaurant gevier… en later het ons ook Zorba gedans. En daar begin die klomp borde stukkend gooi. Dit was nou ‘n ondervinding.
Julie 6, 2020 om 12:53 nm
Ai tog! Ek het vergeet om die Towerinne te laat borde gooi!
Julie 6, 2020 om 1:05 nm
Miskien maar beter so!!! Vlieënde tente… vlieënde borde…
Julie 7, 2020 om 9:25 nm
Oepsie…moes ek nie daai bont opskepbord flenters gegooi het nie?!
Julie 8, 2020 om 9:26 vm
Nooit! Sjoe! Jy moes gewag het vir die wit, ongeglasuurde bord! Ai, dis nou ‘n groot verlies.
Julie 8, 2020 om 4:57 nm
Oooo aaaarde…gelukkig kon ek wegglip tussen die dansers deur…
En om te sê dat rk Brodina gesien het.
Julie 6, 2020 om 1:06 nm
Jy het jouself misgis Toorts…. dis al!!!
Julie 6, 2020 om 1:40 nm
Ek weet wat ek weet.
Julie 7, 2020 om 10:31 vm
My herinnneringe aan Santorini staan in my glaskas.2 bol langsteelwynglase en twee kleurvolle koffiebekertjies(soos vir sterk Griekse koffie – kompakte potensie).
Julie 7, 2020 om 10:52 vm
Lekker. Sien! Ek het sommer geweet jy weet waar ons is. 😁
Julie 7, 2020 om 10:38 vm
Dit was ‘n weerbarstige bootrit vanaf MSC se passasiersboot na Santorini. Ek het met ‘n groen skynsel voet aan wal gesit, die busrit óp gevat,oor ‘n oorvol asbakkie gehang by ‘n restauranttafeltjie terwyl die res op ‘n Santorini wyntoer was en wasbleek ná die kabelkar en kleinbootrit weer by ons passasiersboot ingeklok. Santorini se indrukke was prentjiemooi maar ek was naar.
Julie 7, 2020 om 10:53 vm
Ag nee vir jou naarheid.
Julie 7, 2020 om 10:41 vm
Ek moet byvoeg…daar was lieflike blou koepelkapelletjies en ten minste 5 huwelikspaartjies op Santorini daardie dag! Romanties (al is jy deurskynend en seesiek en al voel jy boonop nie lekker nie!)
Julie 7, 2020 om 9:28 nm
Opa, Toortsie, opa! Ek was hoeka lankal weer lus om in die strate te dans. Het jou dadelik herken op die foto waar jy donkie ry – watter heerlike avontuur, so in jou jeug! Met Zorba het jy my gedagtes op ver paaie gelei…
Julie 8, 2020 om 5:07 nm
Hier het ek vertel: